CELEX: 32003R1653
Language: et
Date: 2003-06-18 00:00:00
Title: Nõukogu määrus (EÜ) nr 1653/2003, 18. juuni 2003, millega muudetakse määrust (EÜ) nr 40/94 ühenduse kaubamärgi kohta

Tähtis õiguslik teade

|

32003R1653

Euroopa Liidu Teataja L 245 , 29/09/2003 Lk 0036 - 0037

		Nõukogu määrus (EÜ) nr 1653/2003,18. juuni 2003,millega muudetakse määrust (EÜ) nr 40/94 ühenduse kaubamärgi kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 308,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse Euroopa Kontrollikoja arvamust [3]ning arvestades järgmist:(1) Nõukogu 25. juuni 2002. aasta määruse (EÜ, Euratom) nr 1605/02 (mis käsitleb Euroopa ühenduste üldeelarve suhtes kohaldatavat finantsmäärust) [4] jõustumisega asendati tsentraliseeritud eelneva finantskontrolli mõiste tänapäevasemate kontrolli- ja auditeerimissüsteemidega.(2) Siseturu ühtlustamisametil peaksid olema kontrolli- ja auditeerimissüsteemid, mis on võrreldavad ühenduse institutsioonide vastavate süsteemidega.(3) Üldpõhimõtted ja piirangud, mis reguleerivad juurdepääsuõigust asutamislepingu artiklis 255 sätestatud dokumentidele, on ette nähtud Euroopa Parlamendi ja nõukogu 30. mai 2001. aasta määruses (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele. [5](4) Määruse (EÜ) nr 1049/2001 vastuvõtmisel nõustusid ülalmainitud kolm institutsiooni ühisdeklaratsioonis, et asutused ja samalaadsed organid peaksid rakendama kõnealuse määrusega kooskõlas olevaid eeskirju.(5) Seega tuleks 20. detsembri 1994. aasta määrusesse (EÜ) nr 40/94 ühenduse kaubamärgi kohta [6] viia sisse sätted, mis võimaldaksid määrust (EÜ) nr 1049/2001 kohaldada siseturu ühtlustamisameti suhtes ning samuti näeksid dokumentidele juurdepääsu keelamise korral ette edasikaebamist käsitleva sätte.(6) Seetõttu tuleks määrust (EÜ) nr 40/94 vastavalt muuta,ON VASTU VÕTNUD KÄESOLEVA MÄÄRUSE:Artikkel 1Määrust (EÜ) nr 40/94 muudetakse järgmiselt.1. Lisatakse järgmine artikkel:"Artikkel 118aJuurdepääs dokumentidele1. Ühtlustamisameti poolt hallatavate dokumentide suhtes kohaldatakse Euroopa Parlamendi ja nõukogu 30. mai 2001. aasta määrust (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele. [7]2. Haldusnõukogu võtab määruse (EÜ) nr 1049/2001 rakendamiseks vastu praktilised meetmed kuue kuu jooksul pärast seda, kui jõustub nõukogu 18. juuni 2003. aasta määrus (EÜ) nr 1653/2003, millega muudetakse määrust (EÜ) nr 40/94 ühenduse kaubamärgi kohta. [8]3. Määruse (EÜ) nr 1049/2001 artikli 8 kohaselt vastuvõetud ühtlustamisameti otsuste peale võidakse esitada kaebus ombudsmanile või algatada kohtuasi Euroopa Ühenduste Kohtus vastavalt asutamislepingu artiklite 195 ja 230."2. Artikkel 136 asendatakse järgmisega."Artikkel 136Audit ja kontroll1. Ühtlustamisameti juurde luuakse siseaudit, mida tuleb täita asjakohaste rahvusvaheliste standardite kohaselt. Eesistuja nimetatud siseaudiitor vastutab eesistuja ees ühtlustamisameti eelarve täitmise süsteemide ja menetluste nõuetekohasuse kontrollimise eest.2. Siseaudiitor nõustab eesistujat riskide juhtimisel, esitades sõltumatuid arvamusi haldus- ja kontrollsüsteemide taseme kohta ning andes soovitusi, kuidas toimingute teostamistingimusi parandada ja usaldusväärset finantsjuhtimist edendada.3. Eelarvevahendite käsutaja vastutab tema ülesannete täitmiseks sobivate sisekontrollisüsteemide ja -menetluste kasutuselevõtu eest."Artikkel 2Käesolev määrus jõustub Euroopa Liidu Teatajas avaldamisele järgneva kuu esimesel kuupäeval.Käesolev määrus on tervikuna siduv ja vahetult kohaldatav kõikides liikmesriikides.Luxembourg, 18. juuni 2003Nõukogu nimeleesistujaG. Drys[1] EÜT C 331 E, 31.12.2002, lk 75.[2] Arvamus on esitatud 27. märtsil 2003 (Euroopa Liidu Teatajas seni avaldamata).[3] EÜT C 285, 21.11.2002, lk 4.[4] EÜT L 248, 16.9.2002, lk 1, parandus EÜT L 25, 30.1.2003, lk 43.[5] EÜT L 145, 31.5.2001, lk 43.[6] EÜT L 11, 14.1.1994, lk 1. Määrust on viimati muudetud nõukogu määrusega (EÜ) nr 3288/94 (EÜT L 349, 31.12.1994, lk 83).[7] EÜT L 145, 31.5.2001, lk 43.[8] ELT L 245, 29.9.2003, lk 36.--------------------------------------------------